Атанас Попов е роден в Либяхово. Син е на Стоян Зимбилев, български духовник и революционер. След Междусъюзническата война от 1913 година е избран за кмет на Либяхово. Като такъв в продължение на повече от десет години започва и възстановява изпепеленото от гръцката войска село по нов строителен план, разработен със съдействието на Петко Сарафов. С помощта на Тодор Бошнаков открива гроба на Михаил Даев, след което подписва смъртния му протокол.